CELEX: 62016CN0308
Language: lt
Date: 2016-05-30 00:00:00
Title: Byla C-308/16: 2016 m. gegužės 30 d. Naczelny Sąd Administracyjny (Lenkija) pateiktas prašymas priimti prejudicinį sprendimą byloje Kozuba Premium Selection sp. z o.o. z siedzibą w Warszawie/Dyrektorowi Izby Skarbowej w Warszawie

12.9.2016   
            
            
               LT
            
            
               Europos Sąjungos oficialusis leidinys
            
            
               C 335/32
            
         2016 m. gegužės 30 d.Naczelny Sąd Administracyjny (Lenkija) pateiktas prašymas priimti prejudicinį sprendimą byloje Kozuba Premium Selection sp. z o.o. z siedzibą w Warszawie/Dyrektorowi Izby Skarbowej w Warszawie
   
   (Byla C-308/16)
   (2016/C 335/43)
   Proceso kalba: lenkų
   
      Prašymą priimti prejudicinį sprendimą pateikęs teismas
   
   
      Naczelny Sąd Administracyjny
   
   
      Šalys pagrindinėje byloje
   
   
      Ieškovė: Kozuba Premium Selection sp. z o.o. z siedzibą w Warszawie
   
   
      Atsakovas: Dyrektor Izby Skarbowej w Warszawie
   
   
      Prejudiciniai klausimai
   
   Ar 2006 m. lapkričio 28 d. Tarybos direktyvos 2006/112/EB dėl pridėtinės vertės mokesčio bendros sistemos (1) 135 straipsnio 1 dalies j punktą reikia aiškinti taip, kad juo draudžiama tokia nacionalinės teisės nuostata [2004 m. kovo 11 d. Prekių ir paslaugų mokesčio įstatymo (Ustawa o podatku od towarów i usług) (Dz. U. Nr. 54, poz. 535, su pakeitimais, toliau – PVM įstatymas) 43 straipsnio 1 dalies 10 punktas], pagal kurią nuo PVM atleidžiamas pastatų, statinių arba jų dalių tiekimas, išskyrus atvejus, kai:
   
               a)
            
            
               pastatas tiekiamas pirmą kartą jį panaudojant arba prieš jį panaudojant pirmą kartą,
            
         
               b)
            
            
               nuo pastato, statinių ar jų dalių pirmo panaudojimo iki tiekimo praėjo mažiau nei 2 metai;
               tiek, kiek PVM įstatymo 2 straipsnio 14 punkte nurodyta, kad pirmas panaudojimas – tai perdavimas naudoti, vykdant apmokestinamuosius sandorius, pirmam pastatų, statinių ar jų dalių pirkėjui ar naudotojui po to, kai jie:
               
                           a)
                        
                        
                           pastatomi arba
                        
                     
                           b)
                        
                        
                           pagerinami, jeigu pagerinimui patirtos išlaidos, kaip tai suprantama pagal nuostatas dėl pajamų mokesčio, sudarė bent 30 % pradinės vertės?
                        
                     
         
      (1)  OL L 347, 2006, p. 1.